To FLoC συγκεντρώνει τα δεδομένα της περιήγησης του χρήστη και τα τροφοδοτεί σε έναν αλγόριθμο που ονομάζεται “SimHash”. Ο SimHash τρέχει τοπικά στο πρόγραμμα περιήγησής σας (εμποδίζοντας την Google να κάνει άμεση ανάλυση όλης της δραστηριότητας του προγράμματος περιήγησής σας), ενώ σάς δίνει μια ταυτότητα ομάδας με βάση ένα ενσωματωμένο σύνολο κριτηρίων.
Ωστόσο, αυτή τη στιγμή η Google χρησιμοποιεί έναν κεντρικό κόμβο δεδομένων για να αναλύει τα μεγέθη και τους αριθμούς χρηστών της κάθε ομάδας, παρεμβαίνοντας διαρκώς για να διασφαλίσει ότι οι ομάδες έχουν το σωστό μέγεθος και περιέχουν μια σωστή κατανομή ηλικιών, φύλων, εθνικοτήτων και άλλων σχετικών χαρακτηριστικών. Φυσικά, υποτίθεται ότι τα δεδομένα των χρηστών είναι ανώνυμα πριν αναλυθούν από αυτήν την κεντρική υπηρεσία, όμως προέκυψαν πολλά σημαντικά ζητήματα σχετικά με τον όγκο των πληροφοριών που μπορούν να οδηγήσουν στην προσωπική ταυτοποίηση των χρηστών και τα οποία μπορούν να συλλεχθούν από τα “ανωνυμοποιημένα” σύνολα δεδομένων.